《明叔以仆护笋不除作长句为调次韵》
宋代·赵蕃

春风逞夭邪，烂漫吹已足。维暮笋乃生，如乱更约束。

吾人为之寄，讵可谩弗录。况其耿介姿，政已不可辱。

去云解箨后，为我呈新绿。新诗急拜赐，句解先我欲。

我岂儿女曹，抚玩斯同俗。又殊市井辈，徇利蕲尽斸。

要当去留间，明见妨意曲。分饷可得多，但令舂脱粟。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。